# data[].attributes.body
Küldi a Fazekas osztály!

# data[].attributes.attachment_link.readable_text
Jókai-szótár
Jókai Mórnak elképesztően gazdag szókincse volt, amit szerencsére örökül hagyott ránk. Ebből a kincstárból válogattam, és megosztom Veled azokat a szavakat, amelyek nekem nagyon tetszenek. Ha szereted Jókait, érdekes és hasznos lehet megismerni ezek jelentését. Néhány szava engem jól elszórakoztat, pélául a "daróc mimika", hogy csak egyet említsek. A fiataloknak talán az értelmezést is magyarázni kell néhol, de annyi baj legyen... Jó mazsolázást kívánok! A Á
alacsony nevű = egyszerű származású

alagcső = talajvizet elvezető csatorna

aprószőlő = mazsola

arktikus = északi sarkvidéki

ámolyog = megbabonázva lépked

ápolda = kórház, gyógyintézet

ásatagi = régészeti
B
bagolyhiten él = vadházasságban él

barangösztön = barangolásvágy

bogyárbokor = bogyókat termő díszbokor

bolondcitrony = mérgező hatású növény

bőrharang = hírvivő, pletykálkodó, ármánykodó ember

bratyi = barát

bravúrstikli = különlegesen ügyes cselekedet

buba = kis leánygyermek
C
cikóriai = csak gyenge utánzatnak tekinthető

coki! = kuss!, csiba,te!

cvikipuszi = valakinek a két orcájába csípés közben adott cuppanós csók
D
daróc mimika = durva arcjáték

dúdolka = fülbemászó dallam
E É
erőmondat = káromkodás
F
fénymáztopán = lakkcipő

fias ménkű = többágú villám

figurás = statiszta, néma szereplő
H
házi doromb = folyton morgó, zsémbes asszony
I
idétlen eszű = éretlen, nem elég okos

indus bab = kávé
K
karajlik = félkörívben hajlik

káprafény = vibráló, szemkápráztató fény

kávébáberli = kávézás közben pletykálkodó öregasszony

kegyes néne = irgalmasrendi apáca

kéjara = szerető, kéjnő

kipublikál = kibeszél, elhíresztel

külmáz = külsőség
L
labdacs = tabletta, pirula

lomkiri = a nevető ember (L'homme qui rit)
M
mákonyálom = kábulat

folyt. köv.

Forrás: Unikornis Kiadó ~ Jókai-szótár

Lukácsy Sándor ötlete alapján készítették: Balázs Géza, P. Eőry Vilma, Kiss Gábor, J. Soltész Katalin, T. Somogyi Magda

# data[].attributes.attachment_link.description
Jókai szókincstárából válogattam és gazdagodtam.

# data[].attributes.attachment_link.readable_text
A Szaffi 1985-ben bemutatott magyar rajzfilm, amely Jókai Mór 1885-ben megjelent, A cigánybáró című regényéből készült. Története a 18. század első harmadában játszódik. Az animációs játékfilm rendezője Dargay Attila, producere Budai György. A forgatókönyvet Dargay Attila, Nepp József és Romhányi József írta, a zenéjét ifj. Johann Strauss melódiáinak felhasználásával Daróci Bárdos Tamás szerezte. A mozifilm a Pannónia Filmstúdió gyártásában készült, a MOKÉP forgalmazásában jelent meg. Műfaja romantikus kalandfilm.

Magyarországon 1985. április 11-én, felújított változatban 2018. május 3-án mutatták be a mozikban.

A történet alapja Jókai Mór: A cigánybáró c. műve (1. fejezet) „ Ez a felesége (Botsinkay Gáspárnak) georgiai nő volt; Mehemed pasától kapta ajándékba; katolikus hitű volt: megesküdtek. Rá egy esztendőre született egy kisfiúk. Fekete kis cigány forma purdé volt; - hanem hiszen az apa is elég barna volt, az anya meg éppen igen sötét színű. Ezt megkeresztelték Jónásnak. "

A történet kezdetén Savoyai Jenő császári hadai ostromolják a Magyar Királyság utolsó, török kézen maradt erősségét, Temesvárt (1716). A vár még kitart, de Ahmed Pasa és csecsemőkorú kislánya, Szófia menekülőben van. Kincseiket Ahmed jó barátja, Botsinkay Gáspár birtokán ássák el, aki eljegyezte Jónás nevű fiát Szofival. Mivel a törökkel barátkozó Botsinkay élete is veszélyben forog, ő is menekülőre fogja. Míg elindulnak a Duna felé, a kis Szaffi a kincs helyét megjelölő levéllel együtt belezuhan a megáradt folyóba, és nem tudják megmenteni. Isztambulban Ahmed Pasát kivégzik a vár feladása miatt, az öreg Botsinkay pedig azelőtt meghal, hogy bárkinek felfedhetné a kincs titkát.

A kis Jónást vándorló cigányok nevelik fel: velük járja a világot, medvét táncoltat, lovat köt el, bűvészmutatványokat hajt végre. Így éri a hír, hogy Károly császár amnesztiát hirdetett. Elhatározza, hogy visszatér, és az adósságban úszó temesi kormányzónál, Feuerstein lovagnál bejelenti igényét a Botsinkay-birtokra. A lovag le akarja beszélni, hiszen hallott a basa kincséről, és kerestette is, mindhiába. Jónás a szétlőtt és kifosztott birtok láttán elkedvetlenedik, de felfedezi a közeli vízparton élő öregasszony, Cafrinka házát. Ő annak idején megmentette Szaffit, aki szépséges hajadonná serdült, és sok nádi állattal osztja meg lakhelyét. Van egy Szaffi nevű macskája is, és Jónás meggyőződésévé válik, hogy Cafrinka boszorkány, aki kedvére oda-vissza változtatja a leány-macskát. Az öregasszony megjósolja Jónásnak Szaffira célozva, hogy ha megházasodik, megleli a kincset. Ő el is határozza, hogy keres magának egy rangja bélit.

Mindezt kihallgatta Puzzola, Feuerstein galád szolgája, akit eredetileg Jónás megölésére küldtek. Puzzola a maga pecsenyéjét sütögetve úgy dönt, hogy hagyja megházasodni a fiút, majd mindenkit eltesz láb alól - jelöltje ráadásul a környék egyetlen nemes lánya, a felkapaszkodott sertéskupec Loncsár gyermeke, Arzéna. A pénztelen kormányzó szíve is Arzénáért dobog, ám adósságai miatt képtelen báróságot vásárolni, márpedig szíve hölgye enélkül nem hajlandó megházasodni. Puzzolának végül a feldúltsága során keletkező gőzt leeresztő csap bőséges nyitogatásával a kormányzót is sikerül rábeszélnie a terv elfogadására.

A háztűznézőbe induló Jónást a szintén a kincsre ácsingózó, dúsgazdag Loncsár irgalmatlanul lerészegíti, ezért botrányba fullad a lánykérés. A kupecből lett nemes levelet ír a kormányzónak, ami Jónás kezébe jut - ő azonban a felbontás nélkül átadja azt. Márpedig Loncsár meg akarja öletni őt, és végül Feuerstein székhelyén a medvetömlöcbe vetik. Medve azonban nincs: Menyus, az idomárja kiette bundájából, mivel a menázsiról megfeledkezett a lovag. Medvebőrbe bújva Jónás elmenekül a várból, és a cigányok segítségével megmenti mindkét Szaffit és Cafrinkát. Még a kincs is előkerül.

Végül minden jól végződik: a Botsinkay-birtok felvirágzik, megszületik a harmadik, legkisebb Szaffi, a gonoszok pedig méltón bűnhődnek: Puzzola visszakerül a bolognai tömlöcbe, Feuerstein pedig Loncsárnál dolgozza le hatalmas adósságát - hajsütővas-melegítőként.

Rendező és figuratervező: Dargay Attila

Írta: Dargay Attila, Nepp József, Romhányi József

Zenéjét szerezte: ifj. Johann Strauss melódiáiból, Daróci Bárdos Tamás

Zenei rendező: Pethő Zsolt

Hangmérnök: Bársony Péter

Hangasszisztens: Zsebényi Béla

Vágóasszisztens: Völler Ágnes

Látványtervező: Buda László

Mozdulattervezők: Bakai Piroska, Bánki Katalin, Dékány Ferenc, Füzesi Zsuzsa, Hernádi Edit, Jenkovszky Iván, Kiss Iván, Szalay Edit, Uzsák János, Zsilli Mária

Rajzolták: Bajnoczky Mária, Balikó Réka, Botlik Anna, Buza Jánosné, Csóka Melinda, Fülöp Márta, Gyarmathy Ildikó, Juhász Tibor, Koltai Jenőné, Móré Katalin, Nyírő Erzsébet, Pathy Nagy Gabriella, Pócs Jánosné, Prunner Gabriella, Reményi Ágnes, Révész Gabriella, Schrei Zsuzsa, Seregi Katalin, Sikur Mihály, Sostarics Yvette, Szalay András, Udvardi Jenő, Vas Zoltán, Zákányi Edit, Zatykó Eszter, Zsáky Zsuzsa, Zsebényi Mária

Festették: Bangó Gabriella, Bányai Zsuzsa, Bíró Erna, Böszörményi Tünde, Czeglédi Mária, Demcsák Júlia, Eleöd Bernadett, Gonzales Mariann, Gyebnár Annamária, Gyökössy Zsoltné, Karkosák Zoltánné, Károlyi Borbála, Kóczán Andrea, Lettner Györgyi, Molnár Józsefné, Nánási Eta, Nemes Beatrix, Páhi Lászlóné, Szécsi Hedvig, Tasnádi Katalin, Vígh Jenőné

Effekt: Gelléri István

A rendező munkatársai: Hegymegi Pál, Mátrainé Óvári Éva

Rendezőasszisztens: Jehoda Magdolna

Színes technika: Ujhegyi Gyula

Gyártásvezető: Ács Karola

Angol: The Treasure of Swamp Castle

Német: Jonas und der verwunschene Schatz

MTV-1 / M1, Duna TV (korábban), HBO, RTL Klub, SATeLIT, Filmmúzeum, Minimax, M2 (korábban), FEM3 / PRIME, Super TV2 (később), Mozi+, Moziverzum, TV2 Kids

TV2, Super TV2 (korábban)

M2 (később), Duna (később), Duna World, Magyar Mozi TV

# data[].attributes.attachment_link.description
A Szaffi 1985-ben bemutatott magyar rajzfilm, amely Jókai Mór 1885-ben megjelent, A cigánybáró című regényéből készült. Története a 18. század első harmadában játszódik. Az animációs játékfilm rendezője Dargay Attila, producere Budai György. A forgatókönyvet Dargay Attila, Nepp József és Romhányi József írta, a zenéjét ifj. Johann Strauss melódiáinak felhasználásával Daróci Bárdos Tamás szerezte.

# data[].attributes.body
Üss a vakondra, ha jó a válasz!

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.readable_text
Helyes: Jókai Mór Komáromban született 1825-ben., Fiatalkorában csodagyermeknek tartották., Első regénye a Hétköznapok., A Nemzeti Színház előadásán ismerkedett meg Laborfalvi Rózával., A Magyar Tudományos Akadémia is tagjának választotta meg., 1894-ben ünnepelte ötvenéves alkotói jubileumát., Jókai Mór 1904-ben hunyt el., Második felesége Nagy Bella színésznő volt., A magyar forradalom egyik vezére volt., Helytelen: Tizenkét éves korában elveszítette édesanyját., Kiskőrösön szoros barátságot kötött Petőfi Sándorral., A szabadságharc leverése után Bodrog néven bujdosott a Bükk hegységben., Írásai nem jutottak el külföldre, csak magyar olvasói voltak.., Igyekezett kimaradni a politikai életből., Laborfalvi Róza halála után sohasem nősült újra.,

# data[].attributes.attachment_link.description
Üss a vakondra - A vakondok véletlenszerűen bújnak elő, üsse meg a helyes választ tartalmazót

# data[].attributes.attachment_link.provider_name
Wordwall - Készítsen feladatokat gyorsan, egyszerűen

# data[].attributes.attachment_link.title
SNI-TANAK 8.o. Magyar irodalom Jókai Mór élete 1.

# data[].attributes.attachment_link.description
Feloldó - Húzza és dobja le a szavakat, hogy minden mondatot helyes sorrendbe rendezzen ezáltal.

# data[].attributes.attachment_link.description
Jókai Mór életének eseményeit tedd időrendbe!

# data[].attributes.attachment_link.readable_text
Figyelem! A Videa nem kér banki adatokat sem a regisztráció létrehozatalkor, sem a Videa.hu oldalon található tartalom megtekintésekor, illetve ezen funkciók igénybevétele nem igényel díjfizetést. Kérjük, hogy ha erre vonatkozó üzenetet kap a Videa felületén, ne kattintson a benne szereplő hivatkozásokra, és ne adjon meg adatokat!

# data[].attributes.attachment_link.description
A(z) "Szaffi.Ma.ms.f.1985." című videót "Peter Rabbit" nevű felhasználó töltötte fel a(z) "Animáció" kategóriába. Eddig 12513 alkalommal nézték meg.

# data[].attributes.attachment_link.title
A magyar széppróza napja - 200 éve született Jókai Mór

# data[].attributes.attachment_link.title
Érdekességek Jókai Mórról - A magyar szuperhősök kitalálója!

# data[].attributes.attachment_link.description
Az MNMKK válogatása a Jókai 200 emlékévhez kapcsolódóan